न्यु डायमन्ड अन्तिम चारमा
न्यु डायमन्ड एकेडेमी र चितवन टाइग्रेस आधी आवादी भलिबल लिग (एभीएल) को सेमिफाइनलमा प्रवेश गरेका छन् ।
काठमाडौँ — न्यु डायमन्ड एकेडेमी र चितवन टाइग्रेस आधी आवादी भलिबल लिग (एभीएल) को सेमिफाइनलमा प्रवेश गरेका छन् ।आइतबार न्यु डायमन्डले आर्मीलाई ३–२ ले पराजित गर्दै अन्तिम चारमा स्थान पक्का गरेको हो । पहिलो सेट २५–१५ ले जितेको न्यु डायमन्डले त्यसपछिको दुई सेट २२–२५ र १८–२५ ले गुमायो । चौथो सेट २५–२२ र पाँचौं सेट १५–११ ले जित्दै न्यु डायमन्ड एक खेलअगावै सेमिफाइनल पुगेको हो । अघिल्लो दिन आर्मीलाई ३–० ले हराएको चितवन पनि अन्तिम चारमा पुग्दा आर्मी भने प्रतियोगिताबाट बाहिरिएको छ ।नेपाल भलिबल संघ र आधी आवादी फाउन्डेसनको आयोजनामा सञ्चालन भएको प्रतियोगिताको अर्कौ समूहमा एपीएफले विजयी सुरुवात गर्‍यो । एपीएफले पुलिसलाई २५–१९,२५–२२, २५–२० को सोझो सेटमा हरायो । पुलिसले शनिबार पोखरा पिङेजलाई हराएको थियो । सोमबार दुवै समूहका अन्तिम लिग खेल हुँदैछन् । एभीएलको उपाधि विजेताले ६ लाख, उपविजेताले ३ लाख र तेस्रो हुनेले १ लाख ५० हजार रुपैयाँ प्राप्त गर्नेछन् । प्रतियोगिताको उत्कृष्ट खेलाडीले एक थान स्कुटर र ५० हजार रुपैयाँ पाउनेछन् ।